text: 24-årig mand dræbt i trafikulykke 
  28 februar 2015 kl. 06.34
  En ung mand mistede fredag aften livet, da han trådte ud foran en bil.
  Det var ved Øster Højst, 13 km nord for Tønder, at den 24 årige mand fredag aften blev påkørt og dræbt af en bil. Ifølge politiet så gik manden i vejsiden af Adelvadvej, da han af ukendte årsager trådte ud på vejen og ud foran en bil, som ikke kunne nå at undvige manden.
  Den 24 årige mand, som er fra lokalområdet, døde på stedet.
  De pårørende er blevet underrettet.
  